Wikidata Africa Australis
Res apud Vicidata repertae:Africa Australis: insigneAfrica Australis: insigneAfrica Australis: vexillumAfrica Australis: vexillum
*Terra continens*: Africa  
*Territoria finitima*: Namibia, Botsuana, Lesothum, Zimbabua, Swazia, Mozambicum  
*Locus*: 29°0′0″S 24°0′0″E  
*Caput*: Praetoria, Bloemfontein, Civitas Capitis  

**Gestio**

Res publica parlamentaria, democratia repraesentativa  
*Princeps*: Cyrillus Ramaphosa  
*Praefectus*: Cyrillus Ramaphosa  
*Consilium*: Parlamentum Africae Australis  
*Iudicium*: Constitutional Court of South Africa  
Situs interretialis
**Populus**

*Numerus*: 62 027 503  
*Sermo publicus*: Anglice, lingua Batava Capitensis, Southern Ndebele, Northern Sotho, Sotho australis, Swazi, Tsonga, Tswana, Venda, lingua Xosana, Zuluane, South African Sign Language  
*Zona horaria*: UTC+2, UTC+3, Africa/Johannesburg  
*Moneta*: rand
**Commemoratio**

*Paean*: national anthem of South Africa  
*Praeceptum*: Unity in Diversity  

**Sigla**

*ISO* ZA, ZAF, 710; *IOC* RSA  
*Dominium interretiale*: .za  
*Praefixum telephonicum*: +27  
*Siglum autoraedarum*: ZA
**Africa Australis,** plenius **Res publica Africae australis,** est australissima civitas Africana, finitima septemtrione Namibiae, Botsuanae, Zimbabuaeque, oriente Mozambico et Suaziae, oriente et australi Oceano Indico, et occidente Oceano Atlantico et totum Lesothum circumdans. Caput est Praetoria, sed sedes parlamenti in Civitate Capitis et Tribunalis Supremi in Bloemfontein (Sothoane *Mangaung*) sunt.

Tabula Africae Australis

Historia
--------

Historia Africae Australis est Chronologia Historiae Africae Australis quoque. Primi Europaei nautae, Lusitani praecipue, ad Africam Austrinam saeculo quinto decimo venerunt. Iacobus Cão Notiafrica litora anno 1485 et anno 1488 Bartholomaeus Dias attigit.

Pictura adventum Ioannis van Riebeeck, primi Europaei in Africa Australi considentis, referens, cum Vertice Diaboli in scaena.
Civitatis historia, proprie dicta, saeculo septimo decimo coepit cum Batavi continenter regionem Promontorii Bonae Spei cepissent. Anno 1852 Boeri, pars incolarum Batavae originis, imperium Britannorum dedidgnati, iter magnum (*die Groot Trek*) fecerunt et in terris distantibus res publicas tres condiderunt, Civitatem Liberam Aurantiam, Transvaaliam et Nataliam. Post bellum Boerorum secundum et hae Britannicae factae sunt. Anno 1909, foedus coloniarum quattuor Promontorii (Anglice *Cape*), Nataliae, Transvaaliae et Fluminis Aurantii civitatem Africam Australem genuit.

Media Praetoriae regio, administrativi capitis Africae Australis
Inter annos 1948 et 1993 1994que, politica socialisque structura fundatur in seiunctione (lingua Batava Capitensi *apartheid*), legitimum discriminationis phyleticae systema, quod Caucasii allophyli dominium in politico, oeconomico, et sociali campis {?} mansit.

Novem provinciae Africae Australis: **1.** Promontorium Occidentale; **2.** Promontorium Septentrionale; **3.** Promontorium Orientale; **4.** KwaZulu-Natalia; **5.** Civitas Libera; **6.** Boreoccidens; **7.** Chrysotopia; **8.** Mpumalanga; **9.** Limpopum.
Anno 1983, assumitur nova constitutio politiam iurum circumscriptorum Asiaticis allophylis praestans, sed in nigrorum exclusione exercitationi politicorum civiliumque iurum perseverans. Maxima pars nigritica, igitur, ius suffragii et parlamentariam repraesentationem non habuit. Caucasiae dominans partes, per tempus seiunctionis, erant Partes Nationales, dum principalis nigra societas erat Congressus Nationalis Africanus (ANC), qui per paene quinquaginta annos illegitima putata est.

Despectus in Africam Australem ex satellite.
Postea, anno 1990, sub praesidis Frederici Gulielmi de Klerk dominatu, Notiafica? Gubernatio systema Apartheid evertere incipit, liberando Nelsone Mandela, ANC duce, et accipiendo hanc societatem, ut alias contra apartheid, legalizare.?

Leptodrios (linguis Anglica et Batava Capitensi *fynbos*), phytochorion unum Africa Australi, prope Urbem Promontorii est.
Secuti gradus in unionem nationalem anno 1991 dantur. Inter omnium communitatum repraesentantes apertio pactionum, cum proposito elaborandae democraticae Constitutionis, finem unius epochae in Africa Australi indicit.

Anno 1993, Gubernatio et Nigritica Oppositio mechanismos qui transitionem in politicum systema haud discriminatorium praestent decernunt. Consilium exsecutivum intermediarium, cum Nigritica maxima parte, ut prima polysynodica polyphyleticaque comitia superviset, et quoque organismus praepositus elaborandae Constitutioni quae finem systematis apartheid praestet creantur.

Mense Aprili anni 1994, polyphyletica comitia novo Parlamento fiunt. ANC comitia vincit et Nelson Mandela, facta unitatis nationalis gubernatione, primus Notiafricus praeses Nigrita convertitur. Anno 2004, ubi Thabus Mbeki quiquennium successor Nelsonis Mandela complevit, Praeses Rei Publicae Africae Australis omnem politici generis vim quae in natione possit delere promisit.

Politia
-------

Notiafrica gubernatio secundum systema parlamentarium movetur, quamquam Praeses Africae Australis simul dux civitatis et dux gubernationis sit. Praeses in coniuncto bicameralis parlamenti consessu eligitur, quod in Concilio Nationali (Anglice *National Assembly*) sive Camera Inferiore et Concilium Nationale Provinciarum (Anglice *National Council of Provinces, NCoP*) sive Camera Superiore consistit.

Concilium Nationale quadringenti sodales, per proprotionalem repraesentationem electos, habet. Concilium Nationale Provinciarum, quod anno 1997 senatum substituit, a 90 sodalibus unamquamque novem provinciarum Africae Australis, praeter magnas urbes, repraesentantibus componitur.

Quaeque provincia Africae Australis unicameralem Legislaturam Provincialem et Consilium Exsecutivum a primo ministro ductum habet.

Divisio administrativa
----------------------

Africa Australis in novem provincias de anno 1994 dividitur. Haec tabella indicat, unicuique novem provinciarum, codicem publicum ISO 3166-2:ZA, nomen Latinizatum, Anglicum, et Batavum Capitense et caput.

| CodexISO | Latine | *Anglice* | *Batava Capitensi* | Caput Latine (Anglice) |
| --- | --- | --- | --- | --- |
| ZA-WC | Promontorium Occidentale | *Western Cape* | *Wes-Kaap* | Civitas Capitis (*Cape Town*) |
| ZA-EC | Promontorium Orientale | *Eastern Cape* | *Oos-Kaap* | Bubalopolis (*Bisho*) |
| ZA-NC | Promontorium Septemtrionale | *Northern Cape* | *Noord-Kaap* | (*Kimberley*) |
| ZA-FS | Civitas Libera | *Free State* | *Vrystaat* | Bloemfontein |
| ZA-GT | Chrysotopia | *Gauteng* | *Gauteng* | Ioannisburgum (*Johannesburg*) |
| ZA-NL | KwaZulu-Natalia | *Kwazulu-Natal* | *Kwazulu-Natal* | Petromaritzburgum (*Pietermaritzburg*) |
| ZA-LP | Limpopum | *Limpopo* | *Limpopo* | Petriburgum (*Polokwane*) |
| ZA-MP | Mpumalanga | - | - | Nelspruitum (*Nelspruit*) |
| ZA-NW | Boreoccidens | *North-West* | *Noord-Wes* | Maficengum (*Mafikeng*) |

### Divisiones

Provinciae in municipia metropolitana et municipia districtalia dividuntur; quae ultima in municipia localia et zonas gestionis districtalis subdividuntur. Municipiorum determinatio in Constitutione inscribitur, ergo singula mutatio emendationem implicat quarum ultima accidit Aprili mense anni 2006.

| Provincia | Municipia Metropolitana | Municipia Districtalia | Municipia Localia | Zonae Gestionis Districtalis |
| --- | --- | --- | --- | --- |
| Promontorium Occidentale | 1 | 5 | 24 | 5 |
| Promontorium Orientale | 1 | 6 | 38 | 2 |
| Promontorium Septemtrionale | – | 5 | 27 | 5 |
| Civitas Libera | – | 5 | 20 | 1 |
| Chrysotopia | 3 | 3 | 9 | 1 |
| KwaZulu-Natalia | 1 | 10 | 50 | 4 |
| Limpopum | – | 5 | 25 | 1 |
| Mpumalanga | – | 3 | 17 | 1 |
| Boreoccidens | – | 4 | 21 | – |
| **Tota Africa Autralis** | **6** | **46** | **231** | **20** |

### Regiones historica

Ante annum 1994, Africa Australis in quattuor provincias et decem Bantustanias dividebatur. Inferior tabella e quibus territoriis praesentes provincias creatae sint indicat.

| Provincia Latine | Provincia anterioris et bantustaniae (Anglice) | Area (km²) | Incolae (2001) |
| --- | --- | --- | --- |
| Promontorium Occidentale | Provincia Promontorii (*Cape Province*) | 129 370 | 4 524 335 |
| Promontorium Orientale | Provincia Promontorii (*Cape Province*), Transceia (*Transkei*), Cisceia (*Ciskei*) | 169 580 | 6 436 761 |
| Promontorium Septemtrionale | Provincia Promontorii (*Cape Province*) | 361 830 | 822 726 |
| Civitas Libera | Civitas Libera Auriantiae (*Orange Free State*), Quaqwa (*QwaQwa*) | 129 480 | 2 706 776 |
| Chrysotopia | Transcinerea (*Transvaal*) | 17 010 | 8 837 172 |
| KwaZulu-Natalia | Nativitas (*Natal*), KwaZulu | 92 100 | 9 426 018 |
| Limpopum | Transcinerea (*Transvaal*), Venda (*Venda*), Lebova (*Lebova*), Gazanculuvia (*Gazankulu*) | 123 900 | 5 273 637 |
| Mpumalanga | Transcinerea (*Transvaal*), Ndebelia (*KwaNdebele*), Nguania (*KaNgwane*), Bophuthatsvana (*Bothuthatswana*), Lebova (*Lebowa*) | 79 490 | 3 122 994 |
| Boreoccidens | Transcinerea (*Transvaal*), Provincia Promontorii (*Cape Province*), Bophuthatsvana (*Bophuthatswana*) | 116 320 | 3 669 349 |
|

Geographia
----------

Res Publica Africae Australis in extrema continentis Africi Meridie locatur, cum litorali regione amplis 2500 chiliometra lata et duobus oceanis, (Atlantico et Indico attacta. Cum territorio 1 219 912 chiliometrorum quadratorum extenso civitas vicensima quinta maxima mundi est.

Africa Australis variatum prospectum habet. Occidentali parte immensa aequum praecipue desertis et partim pastionibus et tesquis compositum et flumine Aurantio (Anglice *Orange,* Batava Capitensi *Oranjerivier*) et huius principali accessione, flumine Cinereo (linguis Anglica et Batava Capitensi *Vaal*) sectum panditur. Meridie iuga Caroi (linguis Anglica et Batava Capitensi *Karoo*) et Oriente Mons Draconis (linguis Anglica et Batava Capitensi *Drakensberg*, Zuluane *uKhahlamba*), maxima continentia iuga Meridionalis Africae, eriguntur. Septemtrione, flumen Limpopum (Anglice *Limpopo* ; Batava Capitensi *Limpoporivier*) fines inter Africam Australem et Botsuanam Zimbabuamque facit et Aurantium flumen inter Africam Australem et Namibiam.

Clima inter parvam climatis Mediterranei zonam in Meridionali extremo in regione Promontorii et deserticum boreoccidente mutat. In Draconoro cum climate montano areae sunt.

Maxima urbs est Ioannisburgum. Civitas Capitis, Durbanum, Bloemfontein, et Praetoria aliae ponderis urbes sunt. Administratio publica (gubernatio, tribunalia, praesidium, parlamentum) per Praetoriam, Civitatem Capitis, Ioannisburgum, et Bloemfontein dispersa est. In tabula inferiore nomina principalium urbium Notiafricarum Latinizantur.

|  | Nomen urbis Latinizatum | Nomen Anglice | Nomen in linguaBatava Capitensi | Nomen in alia Notiafrica lingua |
| --- | --- | --- | --- | --- |
| 1 | Bloemfontein | *Bloemfontein* | *Bloemfontein* | *Mangaung* (Sothoane) |
| 2 | Arteriopolis | *De Aar* | *De Aar* |  |
| 3 | Barrypolis | *Barrydale* | *Barrydale* |  |
| 4 | Bubalopolis | *Bhisho* | *Bisho* | *Bhisho* (Xhose) |
| 5 | Durbanum | *Durban* | *Durban* | *iTheku* (Zuluane) |
| 6 | Gallogoniopolis | *Franschhoek* | *Franschhoek* |  |
| 7 | Ioannisburgum | *Johannesburg* | *Johannesburg* | *IGoli* (Zuluane) |
| 8 |  | *Kimberley* | *Kimberley* |  |
| 9 | Londinium Orientale | *East London* | *Oos-Londen* | *eMonti* (Xhose) |
| 10 | Maficengum | *Mafikeng* | *Mafikeng* | *Mafikeng* (Tswane) |
| 11 | Margaropolis | *Paarl* | *Die Paarl* |  |
| 12 | Musina | *Musina* | *Musina* |  |
| 13 | Nelspruitum | *Nelspruit* | *Nelspruit* |  |
| 14 | Petriburgum | *Polokwane* | *Pietersburg* | *Polokwane* (Sothoane) |
| 15 | Petromaritzburgum | *Pietermaritzburg* | *Pietermaritzburg* | *Umgungundlovu* (Zuluane) |
| 16 | Portus Elisabethae | *Port Elizabeth* | *Port Elizabeth* | *Ibhayi* (Xhose) |
| 17 | Praetoria | *Pretoria* | *Pretoria* | *IPitoli* (Zuluane) |
| 18 | Saldanhapolis | *Saldanha* | *Saldanha* |  |
| 19 | Sinus Mitilorum | *Mossel Bay* | *Mosselbaai* |  |
| 20 | Sinus Ricardi | *Richard’s Bay* | *RichardsBaai* |  |
| 21 | Stelylepolis | *Stellenbosch* | *Stellenbosch* |  |
| 22 | Upingtonpolis | *Upington* | *Upington* |  |
| 23 | Urbs Dominae Smith | *Ladysmith* | *Ladysmith* |  |
| 24 | Civitas Capitis | *Cape Town* | *Kaapstad* | *iKapa* (Xhose) |

Oeconomia
---------

*Victoria & Alfred Waterfront* naulochon in Urbe Promontorii cum Monte Mensae (Anglice: *Table Mountain*, Batava Capitensi: *Tafelberg*) in scaena. Urbs Promontorii ponderis capelon et periegeticum centrum nationi facta est, et maximum advenarum numerum in Africa Australi attrahit.
Africa Australis oeconomiam mercatus diaconiis, industria, metallis et agricultura fundatam habet. 

Principales opes nationis praesertim res minerales sunt, ut carbo, cuprum, manganum, aurum, chromitum, uranium, ferrum et adamantes. Attamen metallica usurpatio extractione auri ducitur.

Agriculturali plano, culta terra 1/10 totius areae nationis repraesentat quae ita ponderis exportatoria alimentariorum productorum constituitur.

Principales commerciales sodales Africae Meridionali Civitates Foederatae Americae, Italia, Iaponia, Germania, Nederlandia, Brasilia et Regnum Britanniarum sunt.

Africa Australis venationem Africanam per Africam tesquam locorum destinatorum principalium unum offert, sed alia invitamenta ut vivaria nationalia, periegesis negotiorum et aestivatio in litore (v.gr. Civitati Capitis, Durbani, Porti Elizabeth inter alia), sectoris periegetici locorum destinatorum oblationem perficiunt.

INDABA principale periegeticae emporotechniae eventum in continente Africo et unus trium periegetici mercatus in toto mundo est. *South African Tourism* possessor INDABA est et *Kagiso Exhibitions and Events* constituit. Anno 2007 INDABA vicesimam tertiam editionem de anno 1984 habuit (anno 1994 mercatus propter prima comitia post regimen apartheid interlitus est).

Demographia
-----------

Spissitudo incolarum anno 2011. Magnae Notiafricae areae valde paucos incolas habent.
Numerus incolarum Africae Australis 43.647.658 est et spissitudo incolaria 36'05 incolarum/km².

Natalium index 18,87 centesimae et mortalitatis index 18,42 centesimae est. Exspectatio media vitae 46,56 annorum est. Valor Indicatorii Decursus Humani (IDH) 0,684 est et valor indicis Indicatorii Decursus accommodati ad Genus (IDG) 0,678 est. Anno 2025 numerus incolarum ad 35 109 000 minuendus esse aestimatur propter epidemiae SCDI propagationem.

### Phylai et ethniae

Inter autochthones populos qui sunt in praesenti in Africa Australi Hottentotes et Boschimani sunt.
Nigritae maxima pars sunt et 79,5 centesimae omnium incolarum respondent. Nigritici incolae in quattuor magnos circulos ethnicos dividuntur et omnes Bantuvicis linguis e subcirculo Benuico-Congensi, familiae Nigro-Congensi, profectis loquuntur. Circulus Ngunicus varios populos Xhosicum, Zuluanum, Svazicum et Ndebelicum comprehendit qui iuncti incolarum Nigritarum dimidium superant. Circulus Sotho-Tsvanicus magnum hominum Sothicos, Pedicos et Tsvanos numerum comprehendit. Tsongae et Vendae alios duos ponderis linguisticos circulos constituunt.

Caucasii 9,2 centesimae incolarum repraesentant divisorum inter Boeros, Batava Capitensi loquentes, plerosque e Batavis, Theodiscis Gallisque colonis oriundos qui ibi inter annos 1652 et 1795 consederunt. Alter circulus Anglophonus est, cuius plerique e Britannicis colonis oriundi sunt.

Colorati, Anglice *Coloured*, cuius origo miscegenationem inter Afros, Europaeos et Asiaticos comprehendit, 8,9 centesimae respondent. Asiatici, praecipue Indicae originis, 2,5 centesimae respondent.

### Linguae

Tabula principales Notiafricas linguas per municipium ostendens. Minus inumbrata haud maioritariam pluralitatem indicant.
Formula:Columns
Africa Australis undecim linguas solemnes habet: Sothoanam Borealem sive Pedicam, Sothoanam Australem, Tswanam, Swazicam, Bavendam, Tsongam, Batavam Capitensem, Anglicam, Matabelenam, Xosanam et Zuluanam. De hac re secundum post Indiam solum est. Quamquam technice quaevis lingua aequa quam quaevis alia est, aliquis linguis plus quam aliis utuntur. Secundum anni 2001 Census Nationalem, tres linguae quibus Notiafri plus utuntur Zuluana (23,8%), Xosana (17,6%) et Batava Capitensis (13,3%) sunt.

Sunt, igitur, undecim publica Rei Publicae Africae Australis nomina, unum in singulis sollemnibus civitatis linguis:

* **Republiek van Suid-Afrika** (Batava Capitensi)
* **Republic of South Africa** (Anglice)
* **IRiphabliki yeSewula Afrika** (Matabelene)
* **IRiphabliki yaseMzantsi Afrika** (Xosane)
* **IRiphabliki yaseNingizimu Afrika** (Zuluane)
* **Rephaboliki ya Afrika-Borwa** (Sothoana Boreali)
* **Rephaboliki ya Afrika Borwa** (Sothoana Australi)
* **Rephaboliki ya Aforika Borwa** (Tswane)
* **IRiphabhulikhi yeNingizimu Afrika** (Swazice)
* **Riphabuḽiki ya Afurika Tshipembe** (Bavende)
* **Riphabliki ra Afrika Dzonga** (Tsonge)

Civitas octo linguas haud sollemnes quoque agnoscit quae sunt lingua Fanagalica, lingua Cxoica, lingua Lobeduvica, lingua Hottentotica, lingua Ndebelica Septemtrionalis, lingua Phuthica, lingua Boschimana et lingua Signorum Africae Australis. His haud sollemnibus linguis aliqui sollemnes usus in circumscriptis areis ubi harum linguarum praevalentia determinata est uti possunt. Nihilominus, illarum locutores non satis sunt ut per totam nationem agnitio requiratur.

Multae "haud sollemnium linguarum" Boschimani et Hottentotis populorum regionales dialectos se in Septemtrionem in Namibiam et Botsuanam et in alios locos extendentes continent. Hi populi, physice aliorum Afrorum dissimiles, suam peculiarem culturalem identitatem suis venatoriis collectoriis societatibus fundatam habent. Magna ex parte marginati sunt, et multae eorum linguarum in periculo exstinctionis sunt aut exstinguuntur.

Multi Caucasii Notiafri aliis Europaeis linguis etiam loquuntur, ut Lusice (Nigritae Angolani et Mozambicani etiam Lusice loquuntur), Theodisce et Graece, dum aliqui Asiatici et Indi linguis Asiae Meridionalis loquuntur, ut Teluguice, Hindice, Guiaratice et Tamulice.

### Religio

Leanda.
Secundum ultimum censum nationalem anni 2001, Christiani 79,7 centesimis incolarum repraesentant. Qui Christianos Sionisticos cum 11,1 centesimis, Pentecostales (Charismaticos) cum 8,2 centesimis, Catholicos cum 7,1 centesimis, Methodistas cum 6,8 centesimis, Ecclesia Restituta Germaniae Inferioris cum 6,7 centesimis, Anglicanos cum 3,8 centesimiset alios Christianos 36 centesimis comprehendunt. Religio Islamica 1,5 centesimis incolarum, Hinduismus circa 1,3 centesimas comprehendit. Fere 15,1 centesimae affiliationem religiosam non habent, 2,3 centesimae alias habent, et 1,4 centesimae haud specificatam habet.

Africanae Autochthones Ecclesiae maximae circulorum Christianorum erant. Horum hominum multi nullam affiliationem cum quavis ordinata religione affirmantes traditionalibus autochthonibus religionibus haerere crediti sunt. Aliqui homines Christianam traditionalibus autochthonibus religiosis praxibus coniungunt.

Religio Islamica fortasse coloniale tempus antecedit, in singulis coniunctionibus cum Arabicis et Africae Orientalis mercatoribus consistens. Multi Notiafrici Muslimi Colorati (Anglice *Coloured*), notabiliter in Promontorio Occidentali, inclusis iis quorum proavi servi ex Indonesio archipelago (Malaesiani Promontorii venerunt, describuntur. Alii Indi notabiliter in KwaZulu-Natalia, inclusis iis quorum proavi mercatores ex Asia Meridionali venerunt, describuntur; Quibus alii ex aliis Africae partibus non minus quam Caucasii aut Nigritae Notiafrici conversi se iunxerunt. Religio Islamica rapidissime crescens religio conversionis in natione aestimatur, cum numero Muslimorum Nigritarum sexiens crescente, e 12.000 anno 1991 in 74.700 anno 2004.

Hinduismus originem praesertim a Britannica Coloniali periodo trahit, sed posteriores continuorum immigrantium ex India undae considerabili Hinduistarum incolarum numero contribuerunt. Plurimi Hinduistae praecipue ethnice Asiae Meridionalis sunt, sed sunt aliqui qui e mixta progenie oriuntur et multi conversi ob conamina Hinduistarum missionariorum velut ISKON sunt. Aliae religiones cum minore fidelium numero Sichismus, Iainismus et Bahaismus sunt.

Cultura
-------

Carceris Aedificia in Insula Robbenia, custodiae loco variorum antiapartheidicorum luctatorum incluso Nelsone Mandela, qui duodeviginti annos natus custoditus est. Insula Robbenia in praesenti Societatis Educativae, Scientificae, et Culturalis Consocietatis Nationum Patrimonium Mundanum est.
Ornatae domus, in Montibus Draconoricis.
"Una" cultura in Africa Australi non esse ob ethnicam varietatem argui potest. Hodie, in cibis varietas e multis culturis ab omnibus gaudetur et periegetis imprimis commercializatur qui magnam Africae Australis gastronomiae varietatem gustare desiderant. Musica et saltatio praeter cibum magni momenti sunt.

Gastronomia Africae Australis carne valde fundatur et proprium conventum socialem cognitum *barbacoam* (linguis Anglica et Batava Capitensi *braai*) genuit. Africa Australis etiam praecipuus vini productorius cum aliquibus optimarum vinearum in vallibus circum Stelylepolin, Gallogoniopolin, Margaropolin, et Barrypolin iacentium progreditur. 

Magna varietas in musica Africae Austrialis inest. Multi Nigritae musici linguis Batava Capitensi et Anglica per Apartheid canentes ex illo tempore in traditionalis Africis linguis canere coeperunt et unum modum, quaetum nominatum (linguis Batava Capitensi et Anglica *kwaito*), creaverunt. Notabilis Brenda Fassie est, quae in famam canticum *Weekend Special*, Anglice cantum, iecit.

Inter illustriores musicos excellit *Ladysmith Black Mambazo*, dum Quarterio Chordophonus Sovetensis (Anglice *Soweto String Quartet*) musicam classicam cum Africo sapore agit. Caucasii Nigritaeque Notiafrici cantores Europaeis musicalibus modis, inclusis talibus Occidentalibus metallicis manibus ut *Seether* (antique *Saron Gas*), historice affecti sunt. Africa Australis mundi notissimos iazzii musicos, notabiliter Hugum Masekela, Ionam Gwangwa, Abdullam Abraham, Mariam Makeba, Ionathan Butler, Christianum McGregor et Sathimam Bea Benjamin produxit. Batava Capitensi musica multiplica genera, ut coaevum Stephanum Hofmeyr et Punkicam manum *Fokofpolisiekar* complectitur. Transitorii artifices ut Ioannes Clegg et suae manus *Juluka* et *Savuka* varios successos subterraneos, publicos et peregrinos gavisi sunt.

Nationis Nigritica maior pars adhuc substantialem rusticam incolarum valde ad paupertatem deiectam vitam agentium numerum habet. Inter quos, nihilominus, isti culturales mores fortissime servantur; cum Nigritae magis magisque urbanizantur et occidentalizantur, traditionalis culturae aspectus degeneraverunt. Urbani Nigritae plerumque Anglice aut lingua Batava Capitensi loquuntur praeter suam maternam linguam. Sunt parvi sed adhuc significativi globi in Khoisanis linguis loquentium quae in undecim sollemnibus non comprehenduntur, sed una octo aliarum publice agnitarum linguarum est. In linguis in periculo loquentium parvi globi, pleraeque quarum Khoisanae familiae sunt, quae ullum publicum statum non accipiunt; nihilominus, aliqui globi in Africa Australi earum usui et renovatae vires vitales favere conantur.

Medii civium ordinis victus, praecipue Caucasii allophyli sed cum crescente Nigritarum, Coloratorum et Indorum numero, aliquis modis par victui hominum in Occidentali Europa, America Septemtrionali et Australasia inventorum est. Medii ordini sodales pluries in exteris nationibus maiori expositioni mundanorum mercatuum student et laborant.

Asiatici, praesertim Indicarum originis, suum proprium culturale legatum, linguas et fides religiosas, seu Christianam seu Hinduicam seu Sunniticam Islamicam servant et Anglice loquuntur cum Indicis linguis maternis velut Hindica, Teluguica, Tamilica aut Guiaratica quibus minus crebro loquuntur sed quas plerique intellegunt. Primi Indi in clara nave *Truro* contracti operarii in Nativitate provincia in calami dulcis agris laboratum venerunt. Valde minor Sinica communitas in Africa Australi est, quamquam eius numerus auxit ob immigratinem e Formosa.

Africa Australis etiam magnum pondus in Puerorum Exploratorum motu habuit, cum multis Exploratoriis traditionibus et caerimoniis ortis e Roberti Baden-Powell, Puerorum Exploratorum conditoris, experientiis per suum tempus in Africa Australi publica militaris decennio 190. Consociatio Puerorum Exploratorum Africae Australis iuvenilium sodalitatum iuvenibus et adultis omnium phylarum in Africa Australi reseratarum una fuit, quod accidit die 2 Iulii anni 1977 in consultatione *Quo Vadis* nominata.

Nexus interni
-------------

* Africa Austrina
* Ioannes Herman
* Unio Africae Australis
* Unio Africana

Notae
-----

1. ↑  Cas. gen. "Rei publicae Africae australis" (de nomine Latino civitatis hodiernae vide pp. 425-427 apud *Google Books*)
2. ↑  "Austroafrica": Ephemeris.
3. ↑  *Vox Urbis*, annus 14, 1911, 1, p. 44; cf. in *Histore de la langue universelle*.
4. ↑  Robertus Chodat, *Monographia Polygalacearum*, pars 2, 1893, pp. 317, 318, 399; *Insecta Transvaaliensia*, 1876, passim. Cf. *Regio Transvallensis*, — *Missiones catholicae ritus latini cura S. Congregationis de propaganda fide*, Romae, 1891 p. 352.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Africam Australem** spectant. |

* Situs publicus administrationis
* Constitutio Rei Publicae Africae Australis, **(Anglice)**

Civitates et territoria Africae

|  |  |
| --- | --- |
| Civitates | Aegyptus · Aethiopia · Africa Australis · Algerium · Angolia · Beninum · Botswana · Burkina · Burundia · Cameronia · Dzibutum · Erythraea · Gabonia · Gambia · Gana · Guinea · Guinea Aequatorensis · Guinea Bissaviensis · Insulae Comorianae · Insulae Sancti Thomae et Principis · Insulae Seisellenses · Kenia · Lesothum · Liberia · Libya · Litus Eburneum · Madagascaria · Malavium · Malium · Marocum · Mauritania · Mauritia · Mons Leoninus · Mozambicum · Namibia · Nigeria · Promontorium Viride · Respublica Africae Mediae · Respublica Congensis (Brazzapolis) · Respublica Democratica Congensis (Kinshasa) · Res publica Nigritana · Ruanda · Senegalia · Somalia · Swazia · Sudania · Sudania Australis · Tanzania · Togum · Tunesia · Tzadia · Uganda · Zambia · Zimbabua |
| Territoria | Insula Sanctae Helenae · Sahara Occidentalis · Reunio · Maiotta · Insulae Madeirae · Rusadir · Septa · Insulae Canariae |

*Opus geopoliticum • Nationes mundi • Africa**Capsae cognatae:* America • Asia • Europa • Oceania

Civitates sociae Consortionis Populorum

|  |  |
| --- | --- |
|  |  |
| Africa Australis · Antiqua et Barbuda · Australia · insulae Bahamenses · Bangladesa · Barbata · Beliza · Botswana · Britanniarum Regnum · Bruneium · Caimanae insulae · Cammarunia · Canada · Cyprus · Dominica · Gana · Granata · Guiana · Iamaica · India · Kenia · Kiribati · Lesothum · Malaesia · Malavia · Mauritia · Melita · Mons Leoninus · Mozambicum · Namibia · Nauru · Nigeria · Nova Zelandia · Pakistania · Papua Nova Guinea · Ruanda · insulae Salomonis · insulae Seisellenses · Samoa · Sanctus Christophorus et Nives · Sancta Lucia · Sanctus Vincentius et Granatinae · Singapura · Swazia · Tanzania · Taprobane · Tonga · Trinitas et Tabacum · Tuvalu · Uganda · Vanuatu · Viti · Zambia
*Opus geopoliticum • Consortio Populorum**Capsae cognatae:* Reges Britanniarum • Secretarii generales Consortionis Populorum |
|  |


Africa Australis : politica

Praesides Africae Australis

|  |  |
| --- | --- |
|  |  |
| Carolus Robberts Swart 1961 • Iacobus Iohannes Fouché 1968 • Nicolaus Diederichs 1975 • Balthazar Ioannes Vorster 1978 • Marais Viljoen 1979 • Petrus Gulielmus Botha 1984 • Fridericus Gulielmus de Klerk 1989 • Nelson Mandela 1994 • Thabo Mbeki 1999 • Kgalema Motlanthe 2008 • Iacobus Zuma 2009 • Cyrillus Ramaphosa 2018
*Opus geopoliticum • Duces civitatum Africanarum hodiernarum**Capsae cognatae:* Ministri a rebus externis • a rebus internis |
|  |

Ministri rerum coniunctionumque externarum Africae Australis

|  |  |
| --- | --- |
|  |  |
| Ericus Louw 1955 • Hilgard Muller 1964 • Pik Botha 1977 • Alfredus Baphethuxolo Nzo 1994 • Nkosazana Dlamini-Zuma 1999 • Maite Nkoana-Mashabane 2009 • Lindiwe Sisulu 2018 • Naledi Pandor 2019
*Opus geopoliticum • Ministri a rebus externis civitatum Africanarum hodiernarum**Capsae cognatae:* Praesides Africae Australis • Ministri a rebus internis |
|  |


Africa Australis : geographica

Provinciae Africae Australis

|  |  |
| --- | --- |
|  |  |
| Caput boreale • Caput occidentale • Caput orientale • Civitas libera • Gauteng • KwaZulu et Terra Natalis • Limpopoënsis • Mpumalanga • Provincia boreoccidentalis
*Gauteng • KwaZulu-Natal • Limpopo • Mpumalanga • Noord-Kaap • Noordwes • Oos-Kaap • Vrystaat • Wes-Kaap*
*Eastern Cape • Free State • Gauteng • KwaZulu-Natal • Limpopo • Mpumalanga • North West • Northern Cape • Western Cape*
*iFreyistata • iRhawuti • Mntla-Koloni • Ntshona-Koloni • KwaZulu-Natala • Mpuma-Koloni • Limpopo • Mpumalanga • Mntla-Ntshona*
*iFleyistata • iGauteng • iKipi laseNyakatho • iKipi laseNtshonalanga • KwaZulu-Natal • KwaXhosa • Limpopo • Mpumalanga • Nyakatho-Ntshonalanga* |
|  |